Koivujärvi (Laukaa)

Koivujärvi on Keski-Suomessa Laukaassa ja Toivakassa Lievestuoreen lähellä sijaitseva järvi.

 Maantietoa 
Järven pinta-ala on 81 hehtaaria, se on 2,3 kilometriä pitkä ja 750 metriä leveä. Sen keskiosassa Tupaniemen ja toisen nimettömän niemen välissä on kaventuma, josta hieman etelämpänä kulkee Laukaan ja Toivakan raja. Järvellä on kartan mukaan yksi saari, Pukkisaari, joka sijaitsee Laukaan puolella järven pohjoisosassa. Järvi on luodattu ja siitä on julkaistu syvyyskartat. Järven tilavuudeksi on saatu 2,3 miljoonaa kuutiometriä, sen keskisyvyys on 2,8 metriä ja suurin syvyys on 8,5 metriä. Järven rantaviivan pituus on 6,8 kilometriä. Sekä pohjois- että eteläpäässä on asutusta, joille tulee tiet Lievestuoreen ja Ruuhimäen väliseltä yhdystieltä 16670. Länsiranta on lähes rakentamaton.

 Vedenlaatu 
Koivujärven ekologinen tila on tyydyttävä. Järven vedenlaatua on heikentänyt vuonna 1935 syntyneestä Lipeälammesta kulkeutuva vesi. Koivujärven tila heikkeni erityisesti vuonna 1991, kun Lipeälammen pato avattiin: veden väriluku, kemiallinen hapenkulutus ja ligniinipitoisuus kasvoivat ja järvessä alkoi esiintyä happikatoa. Vedenlaatu heikkeni myös jonkin verran alapuolisissa järvissä. Pato suljettiin vuonna 1992 ja järveä hapetettiin vuonna 1993.Perälä 2011, s. 25–26. Lipeälampi täytettiin vuonna 2004, mutta Koivujärven kuormitus ei ole loppunut kokonaan.Perälä 2011, s. 40.

 Vesistösuhteet 
Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Leppäveden alueella (14.31), jonka Pitkäjoen valuma-alueeseen (14.318) se kuuluu. Järven laskuoja alkaa sen eteläpäästä ja laskee Vääräjärveen. Koivujärven vedenpinnan korkeus on 106,4 metriä mpy., joten pudotusta laskuojalle kertyy vain noin 20 senttimetriä.

 Lähteet 

 Viitteet 

 Aiheesta muualla 


Luokka:Leppäveden alue
Luokka:Laukaan järvet
Luokka:Toivakan järvet
Luokka:Botin luomat artikkelit